RUKOUSKOULU 15/20 Rukous työpaikan puolesta
Tänään puhumme työpaikan puolesta rukoilemisesta -
ja arjen kristillisyydestä.
Kerromme esimerkkejä rukousvastauksista.
Katsomme Jumalan nimeä Jehova Elohai, Herra, minun Jumalani.
Kyse on henkilökohtaisesta Jumalasta.
Hän on ainut, jonka puoleen kääntyä, kun tarvitsemme ihmettä.
Tiedämme, että hän puuttuu asioihin, kun häntä etsimme.
Elohai Kedem tarkoittaa alun Jumalaa, ikiaikojen Jumalaa.
5. Moos. 33:27: "Sinun turvasi on ikiaikojen Jumala, -
sinua kannattavat iankaikkiset käsivarret.
Hän karkoitti viholliset sinun tieltäsi, hän sanoi: 'Hävitä!'"
Ikiaikojen Jumala on piilopaikkamme.
Hän kantaa meitä käsillään ja on ollut alusta asti.
Hän on kaiken Luoja.
Hän on asuntomme ja turvapaikkamme.
Hän on myös esikuva turvakaupungeille, -
joihin syntiä tehneet israelilaiset saivat paeta turvaan.
Siellä heille ei tehty pahaa. Oikeudenmukaisuus vallitsi.
He saivat siellä vapautuksen lain tuomiosta.
He saivat vapautuksen myös ikuisesta kadotuksesta ja tuhosta.
He saivat asuinpaikan, joka oli voimassa sukupolvien ajan.
Mooses rukoili: "Herra, sinä olet meidän turvamme polvesta polveen.
Ennenkuin vuoret syntyivät ja sinä loit maan ja maanpiirin, -
iankaikkisesta iankaikkiseen olet sinä, Jumala."
Jehova Elohai, Herra, minun Jumalani.
Tuom. 6:15:n Jumala haluaa ilmestyä sinulle. Hän on sinun Jumalasi.
Toivomme kaikki, että kykenisimme elämään kristittyinä työpaikalla.
On jännittävää elää kristittynä arjessa.
Kun olin vasta uskoontullut, minulla oli työpaikalla -
hyvä ystävä ja veli, joka auttoi minua kasvamaan kristittynä.
Yritys, jossa olin töissä, kuljetti tavaraa tehtaille.
Hän oli työssä tehtaalla. Me tapasimme ja hän rohkaisi minua.
Kuuntelin myös opetuskasetteja autossa.
Kerran hän ehdotti, että rukoilisimme, -
että molemmat saisimme ohjata jonkun työpaikalla uskoon.
Suostuin innokkaasti.
Koin tilanteen kilpailuna, jonka halusin voittaa, -
koska olin vielä nuori uskossa.
Joka aamu rukoilin: "Herra, haluan voittaa jonkun sinulle."
Keskiviikkona ystäväni kertoi ohjanneensa työkaverin uskoon: -
"Piirsin tehtaan lattialle liidulla viivan ja sanoin miehelle, -
jolle olin todistanut: 'Jos haluat tulla uskoon, -
astu tämän viivan yli, niin pelastut.'" Mies teki niin.
Hän pelastui. Vastasin: "Aamen, halleluja!"
Mutta sisimmässäni koin, että työkaveri voitti kilpailun.
Viikko ei ollut kuitenkaan vielä lopussa, joten jatkoin rukousta.
Sainkin olla mukana, kun yksi mies parantui.
Kun nostin autosta pyykkikonetta, -
sain rukoilla apurini kipeän selän puolesta, ja hän parani.
Hän pyysi rukousta -
myös päivystykseen joutuneen vaimonsa puolesta.
Rukoilimme hänen puolestaan yhdessä.
Kahden päivän päästä pastori soitti ja kertoi pariskunnasta.
Vaimo oli päässyt sairaalasta, koska oli täysin parantunut.
Molemmat tulivat uskoon. Tilanne oli kaksi yksi!
Olin saanut johdattaa kaksi ihmistä uskoon.
Mutta on jännittävää sopia arjen rukousaiheista jonkun kanssa.
Paavalilla oli oma yritys.
Hän valmisti telttoja ja saarnasi iltaisin.
Luukas oli lääkäri. Jeesus oli puuseppä-isänsä yrityksessä.
Useimmat Jeesuksen opetuslapset olivat yksityisyrittäjiä.
Daavid ja Mooses olivat paimenia ja tekivät kuusipäiväistä viikkoa.
Miten Jumalan valtakunta voisi tulla sinun työpaikallesi?
Paavali kehottaa meitä ottamaan kutsumuksestamme vaarin.
Pastorit ja lähetystyöntekijät tekevät pienen osan työstä, -
mutta sinut on kutsuttu palvelemaan Jumalaa siellä, missä olet, -
kokoaikaisena lähetystyöntekijänä työpaikallasi.
Ef. 4:1: "Niin kehoitan siis minä, joka olen vankina Herrassa, -
teitä vaeltamaan, niinkuin saamanne kutsumuksen arvo vaatii..."
Mikä on sinun kutsumuksesi? Missä olet hyvä?
Siinä Jumala haluaa sinua käyttää.
Jeesus sanoo yritysmaailmalle Luuk. 19:13:n mukaan: -
"'Asioikaa näillä, kunnes minä tulen'."
Meidän on siis käytettävä leivisköjämme.
Pelasin jonkun verran tennistä.
Siinä tuomari ilmoittaa, milloin on aika alkaa pelata, -
vaikka pelaaja olisi väsynyt.
Koen, että sinun on aika ryhtyä otteluun -
ja olla kristittynä arjessa, vaikka olisitkin väsynyt.
On aika antaa Jumalan koskettaa sinua ja täyttää sinut.
Kristittyjen yrittäjien on aika kokoontua yhteen.
On aika nähdä työpaikat, joissa ihmiset ovat.
On aika rukoilla työpaikkojen puolesta.
On aika julistaa siellä Jeesuksen rakkautta.
Ruotsin rukousverkostossa rukoilemme -
yhteiskunnan seitsemän tukipilarin puolesta: -
median, perheen, koulujen, elinkeinoelämän, -
kulttuurielämän, kirkon ja poliittisen elämän puolesta.
Raamatun mukaan ovet avautuvat kuuliaisille.
5. Moos. 28:1-2: "Jos kuulet Herran, sinun Jumalasi, ääntä -
ja pidät tarkoin kaikki hänen käskynsä, -
jotka minä... sinulle annan, niin Herra, sinun Jumalasi, -
asettaa sinut korkeammaksi kaikkia kansoja maan päällä.
Ja kaikki nämä siunaukset tulevat sinun osaksesi...
jos kuulet Herran, sinun Jumalasi, ääntä."
Luvussa kerrotaan, millaisia siunauksia Jumalalla on varalla.
Olet oleva siunattu kaikessa, mitä teet.
Kol. 3:23-24: "Palvelijat, olkaa maallisille isännillenne -
kaikessa kuuliaiset, ei silmän- palvelijoina, ihmisille mieliksi, -
vaan sydämen yksinkertaisuudessa peljäten Herraa.
Kaikki, mitä teette, se tehkää sydämestänne, -
niinkuin Herralle eikä ihmisille, -
tietäen, että te saatte Herralta palkaksi perinnön; -
te palvelette Herraa Kristusta."
Johdan yritystä, joka kehittää johtajia.
Olen saanut olla kehittämässä yli 500 yritystä ja 1000 johtajaa.
Kokoonnumme kristittyjen yrittäjien kanssa yhteen.
Yksi yrittäjä sanoi, ettei ollut saanut tilauksia.
Hän pyysi esirukousta.
Söimme yhdessä aamiaista, jaoimme Sanaa ja rukoilimme.
Pyysimme Jeesuksen nimessä, että jo viikon kuluessa -
mies saisi vähintään puolen miljoonan kruunun tilauksen.
Hän oli suurissa vaikeuksissa.
Seuraavan viikon rukous- tapaamisessa liikemies sanoi: -
"Olen saanut puolen miljoonan kruunun arvoisen tilauksen!"
Tilaukset vain jatkuivat.
Hän saa nyt samalta tilaajalta vuosittain 3 miljoonan tilaukset.
Toinenkin yrittäjä pyysi rukousta vaikeuksiensa puolesta.
Aloimme esittää tarkkoja pyyntöjä.
Rukoilimme, että hän saisi myytyä varastonsa tyhjäksi.
Varaston vanha tavara alkoi mennä kaupaksi täydellä hinnalla.
Hän sai koko varaston selvitettyä. Se oli ihme.
Jumala haluaa tulla työpaikallesi. Sallitko hänen tehdä niin?
Ala rukoilla työpaikkasi puolesta -
niin saat nähdä Jumalan valtakunnan tulevan arkeen.
Sinua odottaa jännittävä elämä.
Elohai Kedem, sinun Jumalasi, haluaa ilmestyä sinulle.
5. Moos. 33:27 sanoo, että hän on ikiaikojen Jumala.
Anna hänen tulla työpaikallesi.
Haasteena on oppia tuntemaan häntä henkilökohtaisena Jumalana -
myös työpaikalla. Haastan sinua myös rukoilemaan, -
että tällä viikolla joku tulee työpaikallasi uskoon.
Jumala, anna tätä katsovalle uskoa, että sinä voit toimia työpaikalla.
Anna hänelle rohkeutta elää ja puhua uskovana -
kahvihuoneessa ja lounastunnilla.
Tulkoon sinulle paljon iloa ja rukousvastauksia!
Olen saanut olla käymässä täällä Helsingissä TV7:n tiloissa.
Olen nähnyt TV7:n tekevän tärkeää työtä monissa eri maissa.
Se levittää kansoille painettua materiaalia ja TV-ohjelmia.
Tule mukaan tukemaan tätä laajalle leviävää työtä.
Jumala haluaa sinunkin tukevan työtänsä näinä lopun aikoina.
Tähän työhön annettu lahja vaikuttaa laajalle.
Tähän peltoon kannattaa kylvää. Kiitos.
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen